**...Coşmar...**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...Coşmar...

Sortită mi-a fost dat cândva o întâmplare,

ca într-un vis-coşmar prin neguri să-ntâlnesc

un cârd pestriţ ales, de păsări zburătoare,

ce m-au găsit solie, tot omul să-l trezesc...

Trăiam un film pastel, în vis la început

cu mine solitar, privit de-ntreg soborul,

...sălbatic ca scenariu, dar paşnic conceput,

mai nici-o vietate să îşi dorească zborul...

Am perceput în triluri din liedul lor curând

eterna simbioză ce liber o-ncercară,

grăind aceeaşi limbă şi mai ales cântând

în Lumea făr-de-oprelişti, o lume făr-de ţară...

Miliarde ani uitaţi, vremuri fără Noi trăite...

Căminul lor, - Natura, - deplin le-aparţinut

şi-o-nvigorau mereu cu energii sporite,

pulsând Planetei Viaţă,...Culoare,...Conţinut...

Prin ţipăt trist şi jalnic îmi arătau acum

că nu-de-mult Veniţii, Noi, Creaturi umane

c-un egoism genetic şi-n destructivul drum

le-am mutilat din lume un tragic “Mondo Cane“...

Dintr-o dorinţă laşă, de crasă-mbogăţire

orbiţi de strălucirea prin prisme deformate

a unei lumi bolnave şi fără de simţire,

aceiaşi Noi distrus-am cu conştiinciozitate !

Aerul, Pământul, Apa, - preţios Permis de viaţă,

otrăvite bestial, permanent şi tot de Noi,

azi plângând încătuşate, ne-ntorc spatele cu greaţă

pe o Terra travestită-n tristă cloacă de gunoi !

...

Leoarcă în subconştient, brusc trezit din nou în vis

mă simţii cu Noi, dar singur, rupt în film, incoerent...

...Haos în realitate... Scump se pierde-un Paradis

ce -l ucidem Noi cu toţii...N-a fost vis...e-un act dement !...